Berlingske Tidende, 1832-11-14
Den i New-York udkommende American Mercury indeholder følgende mærkelige Data til Unionens nærværende Tilstand. - Det kan ikke undgaae endog den meest overfladiske Betragtning, at det Nordamerikanske Folks Anliggender ere komne til et Vendepunkt. Det er ikke blot en Kamp imellem Enkelte og Fortrin og Magt, men det gielder Grundsætninger, hvis Seier i en lang Tid, om ikke for bestandig, vil have afgjørende Jndflydelse paa Landets Skjebne. Annulleringen, med at dens odisse Følger, er Jntet i Sammenligning med den udlufordærvelige Intrigantaand, som søndergaver Republikens Livskraft. Der spørges ikke, hvorledes Statsmændene meest kunne gavne deres Land, men hvorledes de paa den virksomste Maad kunne fremme deres egne Jnteresser og tjene deres Partie. De Revolutionens Patrioter fordum vovede deres Eiendom, al Hjemmets Goder, al huuslig Lykke, ja endog deres Liv, for Frihedens hellige Sag, da anede de ikke, at det Bestikkelses System, imod hvilket de med Mandemod kæmpede, saa snart skulde anfalde deres Efterkommere. Og dog - neppe er en halvt Aarhundrede forløbet, og den ny Verden, skjøndt endnu i sin Ungdom, kappes allerede med den gamle i alle hine fordærvelige Sædvaner, mod hvilke vore Fædre løftede Skjold og Landse. Patronatet, som Regjeringen udøver, er den fortærende Kræft, som æder sig ind i Unionens Livsaarer. Den paatager sig enhver Form og Skikkelse, som Magt, Anseelse og Rigdom frembyde. Jgjennem Blade og Broschurer sniger den sig ind i enhver Krog, trænger ind i ethvert Huus, og giør sig til Herover enhver Families Stemning. Vore Forfædre øste af de historiske Kilders Dyb; de fandt, at Republikerne i Grækenland og Rom kun glimrede et Øjeblik, og da til evig Tid sank til bage til et Intet. De efterforskede Aarsagen hertil, og bleve vaer, at Regjeringen havde bortødslet Nationens Penge til at fordærve Nationen selv. De bleve vaer, at deres Moderland i Europa havde valgt samme Vei, og dette blev Grunden til den Nordamerikanske Revolution. Men dersom det nu blev dem forundt, efter een eneste Generations Forløb at skue ned paa os da vilde de bemærke, at deres Efterkommere ile Undergang imøde med stærkere Skridt, end nogen anden af Jordens Nationer. Bliver en Unions-Stats Stemme holdet for nødvendig til at betrygge Bestyrelsens Popularitet, saa kjøber man sine Votanter i - Slagterboderne. Man gjør En til Dommer, en Anden til Gesandt, giver en Tredie den Bestilling, at placere Jndianerne, en Fjerde den, at fordeele deres Jordstrækninger, en Femte den at lade dem ophænges. Jo mere vaklende en Unions=Stat er, deste større er Bestikkelsen, indtil man har kjøbt Alt, hvad man sinder værd at kjøbe. Naar Statens Embeder skulle besættes med de dygtigste Mænd, med Mænd, der ligesaa meget hædre deres Embede, som dette hædrer dem, hvorfor søger man dem da ikke overalt, hvor de ere at finde, Men i Stedet for at gjøre dette, spørger man hverken om Talenter, Retsindighed eller Dygtighed til et Embede, men giver Byttet" til Priis for dem, der have høstet de fleste Hjerneskaller. Ved Uddeelingen af alle de øvrige Gunstbeviisninger, der staae til Regjeringens Disposition, bærer man sig ad paa samme Maade. Bogtrykker Pressen, denne store moralske Magt, bliver fra Maine til Georgien bearbeidet ved Foder fra Skatkammeret, og stønner under denne svære Byrde, forkjælet ved den executive Magts Smill. En saadan Tilstand kan ikke vare meget længere; den maa meget snart ende med Anarchie og Forvirring, dersom Nationen ikke tager sig selv af Sagen, og ved en forstandig Operation, bortskjærer Polypen. Allerede ere Alles Øine med spændt Jnteresse henvendte paa Udgangen af Aaret 1832. Overalt samle Hr. Claus Venner sig, for at opfylde deres Pligt. Meget staaer endnu tilbage for dem at gjøre; men de behøve kun at handle troe og samvittighedsfuldt, og Jacksonismens Soel vil dale og aldrig meer oprinde!